पापा श्री शब्द कुमार, एक जाने माने पत्रकार थे। बाद में उन्होने फिल्मों के लिए भी लिखना शुरू कर दिया। इंसाफ का तराज़ू, जवाब , आज कि आवाज़, कुदरत का कानून, बालिका बधू, इत्यादि कई फिल्मों में संवाद, अथवा कहानी अथवा दोनों ही लिखे। कॉलेज में पढ़ते वक़्त अक्सर घर पर गोष्ठियाँ हुआ करती थीं, जिसमे कई साहित्यकार हिस्सा लिया करते थे। उन गोष्ठियाँ में, हर हफ्ते किसी एक की कृति उठाई जाती, पढ़ी जाती और उसकी समीक्षा होती। धीरे धीरे लिखने की तरफ रुझान हुआ। कुछ कविताएँ लिखीं जिन्हें सराहा गया तो हिम्मत और बढ़ी।